ANTIDOPINGOVÁ AGENTÚRA 			
    SLOVENSKEJ REPUBLIKY 			

SPRÁVA ZO ZAHRANIČNEJ PRACOVNEJ CESTY

1.	ÚČASTNÍK ZPC

Meno: 				Miroslav 
Priezvisko:			MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:		Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:				Rakúsko
Mesto:				Seibersdorf
Termín:			24. február 2011
Prijímajúca organizácia:  	SEIBERSDORF LABOR GmbH
WADA accredited Doping Control Laboratory
Adresa:			Seibersdorf Labor GmbH
2444 Seibersdorf
Austria
Účel cesty:	OPERATÍVNE KOORDINAČNÉ A EXPERTNÉ ROKOVANIE
Spôsob financovania: 	ZPC bola plne financovaná z rozpočtu Antidopingovej agentúry SR

3.	RÁMCOVÝ PROGRAM POBYTU

Dátum/ čas:			24. február 2011 / 09.00 - 19.00 hod. 
Navštívená organizácia:	Seibersdorf Labor GmbH
	Kontaktované osoby:	 	Dr. Günter Gmeiner 
					vedúci Doping Control Laboratory 
					Chemical Analytics
Kontaktná adresa:		SEIBERSDORF LABOR GmbH
WADA accredited Doping Control Laboratory
				Seibersdorf Labor GmbH
2444 Seibersdorf
Austria

4.	PRIEBEH ROKOVANÍ

Zahraničná pracovná cesta sa uskutočnila na báze plnenia Národného antidopingového programu, Svetového antidopingového kódexu a bilaterálnej spolupráce s Rakúskom. Jedná sa o spoluprácu s WADA akreditovaným laboratóriom pri zabezpečovaní analýzy testov dopingovej kontroly, ako aj expertnej, koordinačnej a informačnej činnosti. Pracovný program bol traktovaný v nasledovných kľúčových tématických celkoch:

A/	ZOZNAM ZAKÁZANÝCH LÁTOK
Laboratórium dopingovej kontroly ( ďalej len “laboratórium”) je jedným zo série 32 WADA akreditovaných laboratórií sveta. Vykonáva analytiku zakázaných látok v zmysle Medzinárodnej normy pre zakázané látky 2011 a Medzinárodnej normy pre laboratóriá ako súčastí Svetového antidopingového kódexu WADA. 
Z pohľadu praxe Antidopingovej agentúry SR ( ďalej len “ADA SR”) bola vykonaná expertná aktualizácia charakteristiky, parametrov a štatistického výskytu vybraných zakázaných látok v nadväznosti na neprijaznivé analytické nálezy slovenských športových reprezentantov a z nich celkovú klasifikáciu uzatvorených pozitívnych nálezov ( pseudoefedrín, stanozolol, marihuana, tamoxifén)v roku 2010. 
Laboratórium v analytike zakázaných látok ponúka aj sledovanie krvných parametrov, EPO, darbepoetínu, rastového hormónu, či už v polohe individuálnej parciálnej analytiky alebo v polohe analytiky celého súboru zakázaných látok. Pracovisko už zabezpečuje analýzu primárnych parametrov metabolitov nadväzných na génový doping.
Samostatnou časťou aktuálnej operatívnej spolupráce v analytike zakázaných látok je dispozičná schopnosť laboratória zabezpečiť rámec analýzy vyžiadanej dopingovej kontroly počas vybraných významných medzinárodných športových podujatí organizovaných na Slovensku v krátkom časovom horizonte prvého polroka 2011. Ide predovšetkým o Majstrovstvá sveta v ľadovom hokeji (Košice/29. 04. – 09. 05. 2011 a Bratislava/29. 04. – 15. 05. 2011) v celkovom predpokladanom rozsahu 90 až 160 testov. ADA SR zabezpečí výkon dopingovej kontroly, transport vzoriek testov a manažment výsledkov analýzy. Laboratórium sa zaväzuje vykonať analýzu vzoriek dopravených na pracovisko v zmysle požiadavky Medzinárodnej federácie ľadového hokeja (IIHF) vždy do 24 hodín po ich obdržaní pri akceptácii jednotkovej ceny za analýzu stanovenú aktuálnym cenníkom vo výške 270 eur. Presná koordinácia doručovania, preberania a analýzy vzoriek, vrátane oznamovania ich výsledkov bude dohodnutá s delegátom  IIHF. 

B/	ANALÝZA DOPLNKOV VÝŽIVY
	Okrem zabezpečovania analytiky zakázaných látok na báze odobratých a doručených vzoriek telesných tekutín športovcov (moč a krv) laboratórium do konca roka 2010 napomáhalo analýze aj doplnkov výživy distribuovaných v maloobchodnej  sieti a v internetovom obchode. Podľa usmernenia WADA laboratórium nemôže s platnosťou od 01. 01. 2011 vykonávať akúkoľvek analytiku potravinových doplnkov výživy. V zmysle predmetnej úpravy aktuálneho znenia medzinárodných noriem môže vykonávať len analýzu takýchto prípravkov len vo výhradnej nadväznosti na možný nepriaznivý analytický nález, právne konanie alebo ako súčasť procesného konania a po vyžiadaní ako aj v garancii národnej antidopingovej organizácie. 
Vzhľadom na nedostatočné legislatívne zabezpečenie a súčasne vysokú rizikovosť z hľadiska potencionálnej kontaminácie potravinových doplnkov rozličnými dopingovými látkami sa javí akútnou potreba ich analytiky. Za týmto účelom boli vyprofilované dve pracoviská v Európe (BISP Köln / Nemecko a IDCLS Gent/Belgicko). Analýza potravinových doplnkov výživy sa vykonáva na báze platenej služby a vždy v koordinácii s príslušnou národnou antidopingovou organizáciou. Výsledkom analýzy je certifikát obsahu resp. prítomnosti či neprítomnosti zakázaných látok z vybraných skupín podľa medzinárodnej normy, predovšetkým s ohľadom na anabolické, prohormonálne látky a stimulanciá. Je vhodné aby športovci a oprávnené osoby žiadali od výrobcov potravinových doplnkov výživy, ako aj ich distribútorov a predajcov náležitý antidopingový certifikát, aby prípadné porušenie antidopingových pravidiel mohlo byť právne riešiteľné a vymáhateľné. 

C/	CENNÍK ANALYTICKÝCH VÝKONOV
	Laboratórium s platnosťou od 01. 01. 2011 stanovillo nový cenník analytických výkonov, ktorý je zverejnený a znamená cenový nárast oproti roku 2010 v priemere 10 až 15 percent. Nárast cien je spôsobený predovšetkým zväčšeným rozsahom analytických výkonov a procedúr a teda celkovo väčším rozsahom spektra analyzovaných látok oproti roku 2010. 
	V zmysle aktuálneho cenníka má laboratórium stanovenú cenu za analýzu mimosúťažného odberu na 120 eur, analýza súťažného odberu 165 eur, analýza EPO 220 eur, IRMS analýza 260 eur. Analýza vzoriek testovania vykonaná do 24 hodín je stanovená na 270 eur a do 48 hodín predstavuje čiastku 230 eur. Analýza B-vzorky športovca po zistení nepriaznivého výsledku analýzy A-vzorky je vykonaná výhradne na vyžiadanie dotknutého  športovca a stojí 750 eur. Spoplatnené sumou 750 eur je aj vyžiadanie laboratórnej dokumentácie pre účel procesného konania.
	Po vzájomnej dohode a pri splnení istého dohodnutého objemu analytických výkonov môže laboratórium ponúknuť množstevnú cenu zníženú o 5 percent, avšak pri ročnej realizácii viac ako 100 testov a cenu zníženú o 8 percent, pri ročnej realizácii viac ako 500 testov. Ročná kapacita potreby analýz zo strany ADA SR je na úrovni 500 testov, preto vývoj cien za analýzy bude odrazom ročného objemu objednaných výkonov. Ceny ostatných výkonov v analytike zakázaných látok je možné obdržať po vyžiadaní prostredníctvom národnej antidopingovej organizácie.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

	 pre Antidopingovú agentúru SR

-	zabezpečovať transfer dostupných výsledkov laboratórnej analytickej činnosti do bežnej antidopingovej praxe,
-	skvalitňovať profesionálny rozmer a odbornú garanciu interpretácie analytických výsledkov v spolupráci s inštitúciami participujúcimi na riadení športu,   
- 	zverejňovať rizikové produkty na domácom trhu a napomáhať šíreniu informácii o rizikách možného obsahu zakázaných látok v potravinových doplnkoch výživy,
-	popularizovať poslanie a úlohu národnej antidopingovej organizácie a jej profesionálny rámec výkon antidopingových opatrení ,
-	iniciovať zmenu legislatívneho rámca antidopingovej regulácie v oblasti potravinových doplnkov výživy s dôrazom na ochranu športovca pred možným porušením antidopingových pravidiel spôsobených výskytom obsiahnutých zakázaných látok v doplnkoch výživy.

           
6.	ZOZNAM OBDRŽANEJ DOKUMENTÁCIE

1/ 	
Seibersdorf Laboratories
Laboratory Service for Doping Samples 2011

	Vyššie uvedený materiál v originálnom vyhotovení sa nachádza na adrese sídla Antidopingovej agentúry SR.  

7.	PRÍNOS 

Poznatky z operatívneho expertného pracovného stretnutia predstavujú vysoko progresívnu a efektívnu koordinačnú, informačnú a dokumentačnú bázu pre manažment informácií a výsledkov testov dopingovej kontroly. Predmetná komunikácia a poznatky sú priebežne uplatňované v interpretácii dopingovýchn látok a využité v bezprostrednej riadiacej praxi, nadväzne pre započatie legislatívneho procesu, v antidopingovej regulácii, v koordinácii testovania na domácej a medzinárodnej úrovni, ako aj pri zverejňovaní a popularizácií antidopingových opatrení.

8.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, 
jej východiská budú priebežne prezentované na pracovných stretnutiach zameraných 
na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 25. február 2011

Vypracoval: 	Miroslav MOTYČÍK

	Schválil:	Eugen JURZYCA